നന്ദി മോദി...! ഇന്ത്യയിലെ കാണ്ടാമൃഗങ്ങള്ക്ക് വേണ്ടി നിലകൊണ്ടതിന് പ്രശംസയുമായി കെവിന് പീറ്റേഴ്സണ് കാണ്ടാമൃഗങ്ങള്ക്ക് വേണ്ടി നിലകൊണ്ടതിന് പ്രധാനമന്ത്രി നരേന്ദ്ര മോദിയെ പ്രശംസിച്ച് മുന് ഇംഗ്ലണ്ട് താരവും കമന്റേറ്ററുമായ കെവിന് പീറ്റേഴ്സണ്. മോദിയൊരു ഹീറോ ആണെന്നും അദ്ദേഹം പറഞ്ഞു. വംശനാശ ഭീഷണി നേരിടുന്ന കാണ്ടാമൃഗങ്ങളുടെ സംരക്ഷണം ആവശ്യപ്പെട്ട് സമൂഹ മാധ്യമങ്ങളിലൂടെയും മറ്റും ആളുകള്ക്ക് ബോധവത്ക്കരണം നടത്താറുള്ള താരമാണ് പീറ്റേഴ്സണ്. ഇന്ത്യന് കണ്ടാമൃഗം ഏറ്റവും കൂടുതല് കാണപ്പെടുന്ന സംസ്ഥാനമായ അസമില് അവയെ സംരക്ഷിക്കാന് സ്വീകരിച്ച നടപടിയെ അഭിനന്ദിച്ച് മോദി രംഗത്തെത്തിയിരുന്നു. അവയുടെ ക്ഷേമത്തിനായി എല്ലാ നടപടികളും സ്വീകരിക്കുമെന്നും പറഞ്ഞിരുന്നു. ടീം അസമിെന്റ ശ്രമങ്ങള് പ്രശംസനീയമാണ്. ഒറ്റക്കൊമ്ബുള്ള കാണ്ടാമൃഗം ഇന്ത്യയുടെ അഭിമാനമാണ്, അവയുടെ ക്ഷേമത്തിനായി എല്ലാ നടപടികളും സ്വീകരിക്കും. എന്ന മോദിയുടെ ട്വീറ്റ് ഉദ്ധരിച്ചുകൊണ്ടായിരുന്നു പീറ്റേഴ്സണ് നന്ദി പറഞ്ഞത്. നന്ദി മോദി, കാണ്ടാമൃഗ വര്ഗ്ഗത്തിന് വേണ്ടി നിലകൊള്ളുന്ന ഒരു ആഗോള നേതാവ്! എല്ലാ നേതാക്കളും അങ്ങനെ ചെയ്താല് എത്ര നല്ലത്. ഇന്ത്യയിലെ കാണ്ടാമൃഗങ്ങളുടെ എണ്ണം ക്രമാതീതമായി ഉയരുന്നതിെന്റ കാരണം ഇതാണ്! എന്തൊരു ഹീറോ...! പീറ്റേഴ്സണ് കുറിച്ചു.ഇന്ത്യന് കണ്ടാമൃഗം ഏറ്റവും കൂടുതലുള്ള അസമില് ലോക കാണ്ടാമൃഗ ദിനമായ സെപ്റ്റംബര് 22, വ്യത്യസ്തമായാണ് ആചരിക്കാറുള്ളത്. സംസ്ഥാനത്തെ വനംവകുപ്പിെന്റ പക്കലുള്ള ഏകദേശം 2500 കൊമ്ബുകളുടെ ശേഖരം കത്തിക്കുന്ന ഒരു പ്രത്യേക ചടങ്ങാണ് ഇത്തവണ നടത്തിയത്. കാണ്ടാമൃഗ കൊമ്ബുകളെ കുറിച്ച് പൊതുവേയുള്ള മിഥ്യാധാരണകള് പൊളിക്കുന്നതിനും കാണ്ടാമൃഗ സംരക്ഷണത്തിനും വേണ്ടി നടന്ന ചടങ്ങില് മുഖ്യാതിഥിയായി മുഖ്യമന്ത്രി ഹിമന്ത ബിശ്വ ശര്മ്മയും മറ്റ് നിരവധി രാഷ്ട്രീയ നേതാക്കളും പങ്കെടുത്തിരുന്നു. കാണ്ടാമൃഗത്തിെന്റ കൊമ്ബുകളെടുക്കാനായി മനുഷ്യര് വേട്ടയാടാന് ആരംഭിച്ചതോടെ ലോകത്തിലെ അഞ്ച് വ്യത്യസ്ത കാണ്ടാമൃഗങ്ങള് ഇപ്പോള് വംശനാശത്തിെന്റ വക്കിലാണ്. ചികിത്സാ ഗുണങ്ങള് കാരണം കൊമ്ബുകള്ക്ക് ആവശ്യക്കാര് ഏറെയാണ്. ഇന്ത്യന് കാണ്ടാമൃഗം എന്ന് അറിയപ്പെടുന്ന വലിയ ഒറ്റ കൊമ്ബുള്ള കാണ്ടാമൃഗത്തെ IUCN ഒരു ദുര്ബല ഇനമായി പട്ടികപ്പെടുത്തിയിട്ടുണ്ട്. സംരക്ഷണ പദ്ധതികള് കാരണം ഇന്ത്യയില് ഇവയുടെ എണ്ണം വര്ധിക്കുന്നുണ്ട്. നിലവില് രാജ്യത്ത് ഏകദേശം 3,500ഓളം കാണ്ടാമൃഗങ്ങളുണ്ട്. എന്നാല് ഇവയും വംശനാശ ഭീഷണി നേരിടുന്നുണ്ട്.